**Байзильдина Сағыныш Толепбековна,**

Ақмола облысы, Целиноград ауданы, Талапкер ауылы

"Әсем-Ай" Экологиялық балабақшасының тәрбиешісі

**«Жиһаздар»**

Білім беру саласы: Таным. Әлеуметтік орта. Коммуникация.

Ұйымдастырылған оқу қызметі түрі: Қоршаған ортамен таныстыру,қарапайым математикалық ұғымдарды қалыптастыру

Мақсаты: үй жиһаздарының ерекшеліктері, қандай материалдан жасалғандығы, күнделікті тұрмыста пайдаланылуы, қажеттілігі туралы айтып беруге үйрету. Қойылған сұрақтарға жауап беру дағдыларын дамыту. Жиһаздарды жасаған адам еңбектері түсінік бере отырып, олардың еңбектеріне құрметпен қарауға тәрбиелеу.

Көрнекіліктер: үй жиһаздарының макеті, суреттер.

Қажетті құрал-жабдықтар: бояулар, ойыншық жиһаздар.

Алдын ала жұмыс: жиһаздар сататын дүкенге саяхат ұйымдастыру, әңгіме жүргізу.

Әдіс-тәсілдері: сөздік, көрнекілік, ойын, практикалық.

Билингвальді компонент: жиһаз-мебель-furniture

|  |  |  |
| --- | --- | --- |
| Іс-әрекет  Кезеңдері | Тәрбиешінің іс-әрекеті | Балалардың іс- әрекеті |
| Мотивациялық-қозғаушылық | Шаттық шеңберіне тұрып, бір- бірлеріне жақсы көңіл күй тілейді.  Біз ұқыпты баламыз  Айтқан тілді аламыз  Үлкендерді сыйлаймыз  Киімдерді шашпаймыз  Әдемілеп реттеп  Ілгішке іліп қоямыз  Аяқ киім шаң болса  Тазалап оны қоямыз  Едендегі шаңдарды  Шаңсорғышпен сорамыз  Біздің қолда он саусақ  Бәрі іске жарамды | Балалар шеңбер бойына тұрып, өлең жолдарын айтып, өлең мазмұнына қарай қимыл-әрекет орындайды. |
| Ұйымдастырушылық-  ізденістік | - Мен бүгін балабақшаға келе жатып, сандық тауып алдым. Бұл сандықта біреу хабарлама жіберген секілді. Қараңдаршы балалар мұнда ақылды қонжық бар екен. Қане тындап көрелік.  Аю: — Сәлеметсіңдер ме балалар?  Мен кішкентай қонжықпын. Мен орманда тұрамын.  -Ал сендер қайда тұрасыңдар?  - Ал үйлерінде, бөлмелерінде нелер бар?  Тәрбиеші бөлме бейнесінің суретін көрсетеді.  —   Иә, қонжық осындай жиһаздар әр үйде тұр.  Қонжық: — Ал менің үйімде ешқандай жиһаздар жоқ. Менде осындай ыңғайлы жиһазды қалаймын. Бірақ білмеймін қандайын таңдап алайын. Сендер маған көмектесесіңдер ме?  Тәрбиеші: — Балалар, қонжыққа жиһазды таңдап алуға көмектесеміз бе? Жиһаздар дүкеніне барайық.  **Желілі рөлді ойын: «Жиһаздар дүкені»**  **Күзетші Дидар:**Сәламетсіздар ме?  Қош келдіңіздер!Сөмкелеріңізде артық зат жоқ па?  **Жарнама:** Алуа: Біздің дүкенде әр елден әкелінген жиһаздарға жеңілдіктер жасалуда.Мына бөлмеде Польшаның жиһазы,  ал екінші қатарда Иранның жиһазы,ал соңғы бөлмеде өзіміздің Қазақстанның жиһаздары. Көріп таңдап алуларынызға болады.  **Сатушы Мадина:** Сәламетсіздар ме? Қош келдіңіздар, Келіңіздер қандай жиһаз таңдап жүрсіздер?  Сатып алушылар: Рахмет біз жаңа үйге жиһаздар қарап жүрміз.  **Сатып алушы Сания:**Өте әдемі жиһаздар екен!  **Сатып алушы Мира:**Польшаның жиһаздарының түстері әдемі екен, маған ұнап тұр  **Сатып алушы Нейла:**Иранның жиһаздары бағалары қымбат екен!  **Сатып алушы Жалғас**: Қазақстанның жиһаздары өте мықты әрі сапалы екен.  **Сатып алушы Жалғас:** Бізге Қазақстанның жиһаздарын берініз,менің әжем өз еліміздің жиһаздарын ұнатады маған әрдайым отандық өнімдерді қолда деп жүретін ,сондықтан біз осы жиһаздарды тандаймыз, бізге осылар ұнады.  **Сатып алушы Жалғас**:Несиелік картамен төлесем бола ма?  **Сатушы Мадина**: Әрине болады.  **Сатушы Мадина:**Рахмет, сау болыңыз!  **Сергіту сәті:**  Қонжықтар орманда тұрды,  Бастарымен бұлай бұрды  Қорбан, қорбан жүрді  Көлден су ішті  Қонжықтар бал іздеп  Ағашты шайқады  Былай-былай  шайқады  Кейін қолдарын көтеріп  Би биледі шаттана.  2. – Балалар, қонжық бұл жиһаз заттарын есіне сақтау үшін ойын ойнайық. Мен сендерге жұмбақ жасырамын, ал сендер жауабын табыңдар.  Төрт аяғы болса да, Етік киіп көрмеген. Жалқаулығы соншама, Аттап шықпас бөлмеден.  (үстел)  Мен жәйлімін, жұмсақпын,  Мені табу қиын емес-  Ұнатады әжелер мен сәбилер  Отыруға, жатуға.(Диван)   Кеш батты, шаршадың сен, ұйқың келді  Ұйқы бөлмеде күтіп тұр сені … (Кереует)  Адам жоқ, салмақ салмаған,  Орны жоқ, кезіп бармаған.  Тізе бүкпей әлі тұр,  Сонда да таяғы талмаған. (Орындық)  Қызықты тапсырмалар:  Дидактикалық ойын: **«Артық затты тап»**  Шарты: берілген суреттердің ішінен артық затты қоршап сызу.  Дидактикалық ойын: **«Жиһаздар»**  Шарты: жиһаздарды санау, және сол санға сәйкес санамақ айту.  Үстел үсті ойыны: **«Көлеңкесін тап»**  Шарты: берілген жиһаздардың көлеңкесін тауып орналастыру және оны атау.  —         Аю, сен есіңе барлығын сақтап алдың ба?Жарайсың! Балалар да өте ақылды. Жарайсыңдар! Қонжыққа көмектестіңдер. | - балалар назарын сандыққа аударады.  -конжықпен амандасады  -біз үйде тұрамыз  -біздің бөлмемізде жиһаздар бар  - Ол үстел, орындық, төсек,  диван, гардероб, кресло, киім ілгіш шкаф  Сергіту сәтіне сай қимылдар жасайды.  **Мадина: үстел-стол-table**  - **Үстел -**тамақ ішу үшін керек.  - Жазу жазу үшін, сурет салу үшін.Ол ағаштан жасалады.  **Дидар:диван- диван -sofa**  - Диванның, креслоның.  Ол жату демалу үшін, отыру үшін қажет.  **Кереует-кровать-bed**  **Кереует** –демалу үшін .ұйықтауға арналған орын.  **Алжан:**   * **Орындық.-стул -chair** * Орындық, отыру үшін керек.   - Ойнауға, орындыққа шығып биіктегі затты алуға болады.  **Мира:**  **Асадал-**посудный шкаф-cupboard  **Асадал**-ыдыс аяқ жинауға арналған  .сөре.  **Сайдбек:**  **Теледидар-телевизор-television**  **Теледидар**-ақпарат, хабар алатын жиһаз  **О. Әдемі:**  **Қол жуғыш-умывальник-washstand**  **Қол жуғыш**-беті қолымызды,тісімізді тазалауға арналған орын.  **Сания:**  **Тартпа-комод-clothes box**  **Тартпа-** ұсақ киімдерді жинап салуға арналған жиһаз. |
| **Рефлексиялық-**  **Түзетушілік** | -Балалар біз бүгін не істедік?  - Қонжыққа қандай көмек көосеттік?  -Жиһаздың қандай түрлері бар екен?  -Жиһаздар неден жасалады?  -Жиһаздарды қайда орналастырдық?  -Қандай бөлмелердің жиһазын таңдадық?  -Ас бөлмесінің жиһазының түрлерін атандаршы?  -Жатын бөлмеге жиһазының түрлерін атандаршы?  -Қонақ бөлмеге қандай жиһаздар қойылады?  Бүгінгі оқу қызметте жақсы қатысқандарын үшін, сіздерге көңілді күй сыйлаймын. | -Біз бүгін жиһазбен таныстық  -Жиһаздар өте көп олар: кереует, теледидар, орындық, үстел, диван, асадал,тартпа,қолжуғыш  -Жиһаздар ағаштан, темірден жасалады.  -Жиһаздар бөлмелерге орналастырылады.  -Ас бөлмесіне, жатын бөлмеге, қонақ бөлмеге, балалар бөлмесі  -Ас бөлмесіне асадал үстел, орындық  -Кереует, киім жинайтын сөрелер,тартпа  -диван, үстел,орындықтар |

**Күтілетін нәтиже:**

Біледі: үй жиһаздарының ерекшеліктері, қандай материалдан жасалғандығы, күнделікті тұрмыста пайдаланылуы, қажеттілігі туралы.

Игереді: үй жиһаздарын ерекшеліктері мен жасалған материалдарына, тұрмыста пайдаланылуына, қажеттілігіне қарай ажыратып, топтастыруды.

Меңгереді: жиһаздардың орналасу ерекшелігін (бөлмеге орналасуы), тұрмыста қолданылуын.